OpenLLM-France/wikimedia huggingface dataset:
# Antisuyu

Antisuyu o Andesuyu (quítxua Anti Suyu país anti) fou un suyu de l'Imperi Inca) situat al nord del Cusco. Era part de la regió de la selva i tenia una petita extensió. Només la regió selvàtica no va poder ser dominada pels inques; a les poques incursions en les terres de cella de muntanya van deixar petjades com la construcció de Machu Picchu. Les terres altes de la cella de selva, van servir per a la sembra de la coca, la fulla sagrada.

## Vegeu també

* Civilització inca
* Quítxua
* Història de Bolívia
* Bolívia
* Història del Perú
* Perú
# Serra dels Estanyets

La Serra dels Estanyets és una serra del terme municipal d'Espot, que en el seu extrem sud-oriental penetra en el terme de la Guingueta d'Àneu, dins de l'àmbit de l'antic terme d'Escaló, tots dos a la comarca del Pallars Sobirà
Assoleix una elevació màxima de 2.782,3 metres, i forma el contrafort sud-est del Bony de les Picardes. Separa dues valls capçalera del Riu de Caregue: aquest riu mateix, al nord-est, i el Torrent de Sendes, al sud-oest.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# .ar

.ar és l'actual domini de primer nivell territorial (ccTLD) de l'Argentina. El registre NIC Argentina està administrat pel Ministeri d'Afers Exteriors de l'Argentina tot i que el domini de segon nivell .edu.ar reservat a entitats educatives està administrat per l'Associació Xarxes d'Interconnexió Universitària (ARIU).

## Dominis de segon nivell

El domini .ar disposa dels següents dominis de segon nivell:
* .com.ar: ús genèric
* .edu.ar: entitats educatives. Delegat a l'ARIU.
* .gob.ar: entitats governamentals, duplicat del .gov.ar
* .gov.ar: entitats governamentals
* .int.ar: organitzacions internacionals
* .mil.ar: Forces Armades de l'Argentina
* .net.ar: proveïdors de servei d'internet
* .org.ar: organitzacions no comercials
* .tur.ar: agències de turisme

## Referències

* ↑ Ministerio de Relaciones Exteriores, Comercio Internacional y Culto (MRECIC).
* ↑ Asociación Redes de Interconexión Universitaria (ARIU).
* 1 2 «.EDU.AR» (en castellà). NIC Argentina. Arxivat de l'original el 2010-03-25. [Consulta: 7 desembre 2009].
* ↑ «Registro de dominios dentro del gob.ar» (en castellà). NIC Argentina, 07-08-2008. Arxivat de l'original el 2012-02-29. [Consulta: 7 desembre 2009].

## Enllaços externs

* Informació Whois de IANA del domini .ar (anglès)
* Registrador oficial de dominis .ar (castellà)
* Registrador oficial de dominis .edu.ar Arxivat 2015-10-15 a Wayback Machine. (castellà)
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Cryptotis niausa

Cryptotis niausa és una espècie d'eulipotifle de la família de les musaranyes. És endèmica del nord de l'Equador. Es tracta d'una espècie de Cryptotis de mida mitjana-grossa, amb una llargada de cap a gropa de 74–89 mm. El seu pelatge és de color cafè-grisenc, amb una lleugera coloració groga a la gola i el pit. El seu nom específic, niausa, significa ‘cec’ en quítxua del nord.

## Referències

* ↑ Moreno Cárdenas, P. A.; Albuja V., L. «Una nueva especie de Musaraña del género Cryptotis Pomel 1848 (Mammalia: Soricomorpha: Soricidae) de Ecuador y estatus taxonomico de Cryptotis equatoris Thomas (1912)» (en anglès). Papéis Avulsos de Zoologia, vol. 54, 28, 2014, pàg. 403–418.
# Tuc Nere

El Tuc Nere és una muntanya de 2.507 metres que es troba al municipi de Vielha e Mijaran, a la comarca de la Vall d'Aran.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Antoine Sanguin de Meudon

Antoine Sanguin de Meudon, va néixer a la Picardia el 1502 i va morir el 25 de novembre de 1559 a París, va ser capellà del rei Francesc I, arquebisbe de Tolosa, i cardenal de Meudon.

## Biografia

Segon fill d'Antoine Sanguin, Senyor de Meudon, capità de Chablis, Co-Senyor de Livry en Aulnoye (Livry-Gargan), de 1651 a 1659 amb el seu germà Jacques va estudiar a París, Champagne i Brie. Era també l'oncle d'Ana de Pisseleu, la duquessa i l'amant de Francesc I, que el va ajudar en la seva carrera eclesiàstica. Es va convertir en abat de Fleury i mestre de la capella reial. El 1533 va ser elegit bisbe d'Orleans.
Fou elevat cardenal el 1539, va rebre el capel cardenalici en 1540 a Notre-Dame de París, en mans del cardenal Alessandro Farnese, legat del papa a França. Va rebre el títol de Santa Maria in Portico el 1541.
El 1543 va esdevenir Gran Almoiner de França. El 1544 va ser nomenat bisbe de Llemotges i va mantenir el cárrec fins al 1547. Va ser governador de París durant els atacs de l'emperador Carles V a l'estiu de 1544 i va ser un dels negociadors de la pau.
Després de la mort de Francesc I el 1547, creat se'n va anar a Roma, on va participar en el conclave de 1550 que va elegir el Papa Juli III. Va tornar a França el 1550 i va ser nomenat arquebisbe de Tolosa per Enric II de França.
Va morir a París el 1559.
# Serra des Canals

La Serra des Canals és una serra situada al municipi d'Alins a la comarca del Pallars Sobirà, amb una elevació màxima de 1.887 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Hylomyscus thornesmithae

Hylomyscus thornesmithae és una espècie de mamífer rosegador de la família dels múrids. És endèmic de la República Democràtica del Congo, on viu a altituds superiors a 320 msnm. El seu hàbitat natural són els boscos secundaris. Té una llargada de cap a gropa de 83 mm, la cua un 46% més llarga que el cos i un pes de 13,9 g (valors mitjans). Fou anomenat en honor d'Ellen Thorne Smith.

## Referències

* ↑ Kerbis Peterhans, J. C.; Hutterer, R.; Doty, J. B.; Malekani, J. M.; Moyer, D. C.; Krásová, J.; Bryja, J.; Banasiak, R. A.; Demos, T. C. «Four new species of the Hylomyscus anselli group (Mammalia: Rodentia: Muridae) from the Democratic Republic of Congo and Tanzania» (en anglès). Bonn Zoological Bulletin, 69, 1, 2020, pàg. 55-83. DOI: 10.20363/BZB-2020.69.1.055.
# Tuca Blanca de Pomèro

El Tuca Blanca de Pomèro és una muntanya de 2.697 metres que es troba entre els municipis de Vielha e Mijaran, a la comarca de la Vall d'Aran i l'Aragó.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Antoni Bal·lero de Càndia

Antoni Bal·lero de Càndia (l'Alguer 1927 - 9 de març de 2009) fou un poeta i advocat alguerès, que el 1950 va ressuscitar la societat la Palmavera. La seva producció poètica és escrita gairebé tota en català, amb temàtica i mètrica variades, i que reflecteix la seva preocupació per escriure en un català normatiu, cosa que l'ha convertit en un dels capdavanters a l'Alguer, del corrent literari que proposa la integració en la tradició cultural catalana.

## Obres

* Música de serenades (1951)
* Vida (1951)
* Alghero, Cara de roses (1961)
# Ángeles Maestro Martín

Ángeles Maestro Martín (coneguda com a Nines Maestro) és una política espanyola nascuda el 6 de febrer de 1952 a Medina del Campo (Valladolid), és llicenciada en Medicina i Cirurgia per la Universitat Autònoma de Madrid.

## Biografia

Militant del Partit Comunista d'Espanya (PCE) des de 1971, a les eleccions municipals espanyoles de 1979 va ser escollida regidora de Talavera de la Reina (Toledo), i a les eleccions generals espanyoles de 1989 diputada en el Congrés per Izquierda Unida, reelegida en 1993 i 1996.
Va ser una de les fundadores d'IU, sent des del primer moment membre del Consell Polític Federal i de la Presidència Executiva. Dins de la mateixa es va situar en la seva ala esquerra, com a dirigent de tendències com a Plataforma d'Esquerres o Corriente Roja. En el PCE, va formar part de la seva Secretaria de Relacions Internacionals, del Comitè Federal i del Comitè Executiu.
El novembre de 1996 va ser membre del Tribunal Internacional per Crims Contra la Humanitat Comesos pel Consell de Seguretat de Nacions Unides a l'Iraq, iniciativa cívica d'intel·lectuals, polítics i professionals del Dret contraris a les tràgiques conseqüències de l'embargament sobre la població civil del país mesopotàmic.
Va deixar de formar part d'Izquierda Unida quan Corriente Roja va abandonar la coalició al juny de 2004, reincorporant-se al seu lloc com a metge al Servei Madrileny de Salut. Va abandonar el PCE després del XVII Congrés (juny de 2005), després de rebutjar aquest la proposta de Corriente Roja que el PCE abandonés IU. Actualment, després que el trotskista PRT assolís el control de les sigles de Corriente Roja convertint-la en la secció espanyola de la LIT-CI, Ángeles Maestro és la principal dirigent de l'organització Red Roja, que aspira a recuperar el projecte original de CR amb quadres polítics netament comunistes.
Maestro en diverses ocasions va mostrar públicament la seva proximitat a l'esquerra abertzale, demanant el vot pel Partit Comunista de les Terres Basques o participant en actes de Batasuna. A les eleccions al Parlament Europeu de 2009 fou candidata a les llistes d'Iniciativa Internacionalista - La Solidaritat entre els Pobles. El desembre de 2017 va participar en la campanya electoral de la CUP.

## Referències

* ↑ Fitxa del Congrés dels Diputats (castellà)
* ↑ PCE reprueba Maestro al pedir voto para PCTV que no es referente, Terra, 12 d'abril de 2004.
* ↑ Un ex candidato de ANV impulsa la lista trampa de Batasuna para Europa, ABC, 8 de maig de 2009.
* ↑ http://rctgn.cat/la-cup-vol-construir-una-republica-amb-la-participacio-de-tothom
# Serra Plana (Lladorre)

La Serra Plana és una serra situada entre els municipis de Lladorre i de la Vall de Cardós a la comarca del Pallars Sobirà, amb una elevació màxima de 2.448 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Sorex madrensis

Sorex madrensis és una espècie d'eulipotifle de la família de les musaranyes (Soricidae). És endèmica de Guatemala. És un representant del gènere Sorex de mida mitjana. El seu hàbitat natural són les selves nebuloses situades a altituds superiors a 2.300 msnm. El seu nom específic, madrensis, significa ‘de la Sierra Madre’ en llatí. Com que fou descoberta fa poc, encara no se n'ha avaluat l'estat de conservació.

## Referències

* ↑ Matson, J. O.; Ordóñez-Garza, N. «The taxonomic status of Long-tailed shrews (Mammalia: genus Sorex) from Nuclear Central America» (en anglès). Zootaxa, 4.236, 3, 2017, pàg. 461–483.
# Tuc des Crabes

El Tuc des Crabes és una muntanya de 2.472 metres que es troba al municipi de Vielha e Mijaran, a la comarca de la Vall d'Aran.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Émilie Tronche

Émilie Tronche (28 de maig de 1996) és una animadora i guionista francesa. És coneguda sobretot per la sèrie de televisió Samuel d'Arte i emesa en català pel canal SX3. El maig de 2024 al 77è Festival Internacional de Cinema de Canes, Émilie Tronche i la seva productora van rebre el premi Pierre Chevalier.

## Trajectòria

Després del fer el batxillerat, Émilie Tronche es va matricular l'any 2014 a l'escola d'art i animació Atelier de Sèvres abans de continuar formant-se en cinema d'animació a l'École des métiers du cinéma d'animation d'Angulema del 2015 al 2019, on va dirigir el curtmetratge de fi d'estudis Tour de main. Després d'acabar els estudis va participar en la col·lecció de curtmetratges anomenada En sortant de l'école, que ofereix als joves directors graduats en escoles d'animació l'oportunitat de realitzar el seu primer curtmetratge inspirat en un poema de la seva elecció (cada any una nova col·lecció està dedicada a un autor concret). Tronche va realitzar el seu primer curtmetratge en condicions de producció reals adaptant el poema «Promenade sentimentales» de Paul Verlaine.
Després de 5 mesos de producció d'aquest curtmetratge a l'estudi d'animació Incroyable Studio de Nantes, Tronche va aprofitar l'equip de l'estudi per a fer un curtmetratge en 5 dies. Així va néixer un primer curtmetratge amb el personatge de Samuel, un nen de 10 anys que relata moments de la vida en primera persona mentre escriu el seu diari. Tronche va mostrar aquest treball inicial el juny de 2020 a Instagram i Facebook seguit de 3 capítols més. Quan va descobrir aquest primer curtmetratge a internet, el productor Daniel Megherbi va suggerir-li de desenvolupar les aventures del personatge per a una websèrie. Així va néixer la sèrie Samuel, emesa pel canal Arte al seu lloc web arte.tv a partir del 8 de març de 2024 i també als seus comptes de TikTok i Instagram. Amb més de 25 milions de visualitzacions acumulades en dos mesos d'emissió, la sèrie es va consolidar com un èxit de crítica i públic i un fenomen generacional.

## Filmografia
### Curtmetratges

* 2019: Tour de main
* 2020: Promenades sentimentales

### Websèrie

* 2024: Samuel

## Referències

* ↑ de la Torre, Toni. «"Samuel", el debut d'una petita joia per a preadolescents al SX3». CCMA, 02-04-2024. [Consulta: 7 agost 2024].
* ↑ «Les prix Pierre Chevalier décernés à Emilie Tronche et Les Valseurs pour la série «Samuel» | média+» (en francès), 23-05-2024. [Consulta: 8 juny 2024].
* ↑ «Émilie Tronche : de la prépa Animation de l'Atelier de Sèvres à la série animée "Samuel"» (en francès). Atelier de sèvres, 02-05-2024. [Consulta: 8 juny 2024].
* ↑ «Tour de main - EMCA» (en francès). https://www.emca-angouleme.fr/. [Consulta: 8 juny 2024].
* ↑ https://vimeo.com/711965503
* ↑ «Le quotidien de 'Samuel' raconté en animation avec l’innocence de l’enfance - Unifrance». www.unifrance.org. [Consulta: 8 juny 2024].
* ↑ «Comment Samuel, la série animée d’Arte, a cartonné sur les réseaux ?» (en francès). L'ADN, 30-04-2024. [Consulta: 8 juny 2024].
# Emad (míssil)

Emad ( persa: عماد ) és un míssil balístic de abast mitjà (MRBM), de combustible líquid dissenyat a l'Iran, derivat del Shahab-3.

## Característiques

L'Emad pot portar uns 750 kg de càrrega útil, amb una precisió de 50 m, dins d'un abast de 1700 km Utilitza un nou disseny de con frontal, que és diferent del del Shahab-3 original. El míssil té un sistema avançat de guia i control al seu con frontal, i es diu que té una precisió d'uns 50 metres.
El disseny modificat també pot fer possible que l'ogiva detoni molt per sobre d'un objectiu, cosa que la fa més adequada per a una explosió d'aire química, biològica o detonació d'armes nuclears, així com per a un atac d'impuls electromagnètic nuclear.

## Història

El míssil va ser presentat pel general de brigada Hossein Dehghan l'11 d'octubre de 2015. Emad compta amb un vehicle de reentrada de nou disseny amb un sistema de guia i control més avançat, el que el converteix en el primer IRBM del país que està guiat amb precisió.
El míssil inclou un vehicle de reentrada maniobrable (MARV). El míssil, que sembla ser una altra variant del Shahab-3, havia de ser lliurat a les forces armades el 2016.

## Referències

* 1 2 «Emad, Ghadr (Shahab-3 Variants)».
* ↑ BALLISTIC AND CRUISE MISSILE THREAT nasic.af.mil
* 1 2 «Iran tests new precision-guided ballistic missile». , 11-10-2015.
* ↑ «Iran tests new precision-guided ballistic missile». Reuters, 11-10-2015.
* ↑ «ran test-fires new generation long-range ballistic missiles, state media reports». CNN.
* ↑ «Iran Emad missile test». kspr.com. Arxivat de l'original el 14 October 2015. [Consulta: 11 octubre 2015].
* ↑ «The latest intermediate-range ballistic missiles Iran called "Emad" was tested». farsnews.com. Arxivat de l'original el 13 October 2015. [Consulta: 11 octubre 2015].
* ↑ «Successful test of the Emad missile». seratnews.ir. [Consulta: 11 octubre 2015].
* ↑ «Pictures of launching moment of ballistic missile, Emad». tasnimnews.com. [Consulta: 11 octubre 2015].
* ↑ «The intermediate-range ballistic missiles was tested in Iran». tasnimnews.com. [Consulta: 11 octubre 2015].
* ↑ «Emad ballistic missile, Iran's first maneuverable re-entry vehicle (MARV) equipped with SATNAV to evade enemy's anti missile systems and drastically improve accuracy. The 3rd generation of Iranian liquid-propelled Strategic MRBMs, after Shahab and Ghadr series.». irna.ir, 11-10-2015. [Consulta: 11 octubre 2015].
* ↑ 2019 Iran Military Power - Defense Intelligence Agency https://www.dia.mil/Portals/110/Images/News/Military_Powers_Publications/Iran_Military_Power_LR.pdf

## Enllaços externs

* Amenaça de míssils del CSIS - Emad
# Serrat de Cortinos

El Serrat de Cortinos és una serra situada al municipi de Rialp a la comarca del Pallars Sobirà, amb una elevació màxima de 1.795 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# .sv

.sv és el domini de primer nivell territorial (ccTLD) del Salvador.
L'Internet Explorer 6 de Microsoft té un error a la versió sueca, i utilitza .sv en comptes de .se quan s'escriu ctrl+return per afegir el sufix.

## Dominis de segon nivell

* edu.sv: educació i/o institucions de recerca
* gob.sv: institucions nacionals de govern
* com.sv: entitats comercials i les que no es poden incloure a la resta
* org.sv: organitzacions sense ànim de lucre
* red.sv: administració de la xarxa del país

## Referències

* ↑ Knowledge base de Microsoft

## Enllaços externs

* Informació del whois de .sv a IANA
* Web de registre del domini .sv
* Política general per assignar els noms de subdomini i les adreces IP sota el domini geogràfic d'El Salvador Arxivat 2009-12-28 at the Portuguese Web Archive
* Web (NameAction) Presència local per als estrangers que vulguin registrar dominis .com.sv.
Dominis de primer nivell territorial :
Dominis de primer nivell internacionalitzats :
Alfabet ciríl·lic:
.бел (.bel, Belarús)
.қаз (.qaz, Kazakhstan)
.мкд (.mkd, Macedònia)
.мон (.mon, Mongòlia)
.рус (.rf, gent de parla russa)
.рф (.rus, Rússia)
.срб (.srb, Sèrbia)
.укр (.ukr, Ucraïna)
Alfabet àrab:
الجزائر. (al-Jazā'ir, Algèria)
مصر. (masr, Egipte)
بھارت. (bharat, Índia)
ایران. (Iran)
الاردن. (al-urdun, Jordània)
فلسطين. (filastin, Territoris Palestins)
پاکستان. (pakstan, Pakistan)
قطر. (qatar, Qatar)
السعودية. (al-saudiah, Aràbia Saudí)
سوريا. (sūryā, Síria)
تونس. (tunis, Tunísia)
امارات. (emarat, UAE)
عمان. (Oman)
مليسيا. (maleesya, Malàisia
المغرب. (almahgrib, Marroc)
سودان. (Sudan)
اليمن. (alyemen, Iemen)
Alfabets indis:
.বাংলা (bangla, Bangladesh)
.ভারত (bharôt, Índia)
.भारत (bharat, Índia)
.భారత్ (bharat, Índia)
.ભારત (bharat, Índia)
.ਭਾਰਤ (bharat, Índia)
.இந்தியா (inthiyaa, Índia)
.ලංකා (lanka, Sri Lanka)
.இலங்கை (ilangai, Sri Lanka)
.ไทย (thai, Tailàndia)
.சிங்கப்பூர் (cinkappūr, Singapur)
Caràcters xinesos:
.中国 (Zhōngguó, Xina)
.中國 (Zhōngguó, Xina)
.香港 (Hong Kong)
.台灣 (Taiwan)
.台湾 (Taiwan)
.新加坡 (Xīnjiāpō/Sin-ka-po, Singapur)
Altres alfabets i escriptures del món:
.გე (ge, Geòrgia)
.한국 (Hanguk, Corea del Sud) :
ccTLDs internacionalitzats proposats :
.бг (bg, Bulgària, rebutjat) .κπ (kp, Xipre) .ελ (el, Grècia, rebutjat) ישראל. (yisrael, Israel) .日本 (nippon, Japó) .ລາວ (lao, Laos) :
Altres dominis :
Reservats / sense assignarAssignats / sense úsEn fase de desaparició / Entrada a ISO 3166-1 esborradaRetirats / esborratsProposats
.bl .bq .eh .mf
.bv .gb .sj
.su
.bu .cs .dd .um .yu .zr .an .tp
.ct :
Vegeu també Dominis de primer nivell genèrics :
Viccionari
# Sorex ixtlanensis

Sorex ixtlanensis és una espècie d'eulipotifle de la família de les musaranyes (Soricidae) És endèmica de Mèxic (Guerrero i Oaxaca), on viu a altituds d'entre 1.900 i 3.000 msnm. El seu hàbitat natural són els boscos de coníferes i roures. Està amenaçada per la desforestació. El seu nom específic, ixtlanensis, significa ‘d'Ixtlán’ en llatí.

## Referències

* ↑ Matson, J. et al. Sorex ixtlanensis. UICN 2008. Llista Vermella d'espècies amenaçades de la UICN, edició 2008, consultada el 21 gener 2018.
* ↑ Carraway, Leslie N. «Shrews (Eulypotyphla: Soricidae) Of Mexico» (PDF) (en anglès). Monographs of the Western North American Naturalist, 3, 1, 2007, pàg. 1–91. DOI: 10.3398/1545-0228-3.1.1. ISSN: 1545-0228.
# Ñ

La lletra Ñ és la quinzena de l'alfabet castellà. El seu nom és enya en català i "eñe" en castellà. Aquesta lletra distintiva es pronuncia /ɲ/, igual que el dígraf català ny, l'occità i portuguès nh o el francès i italià gn. Tot i que el seu origen medieval és una n normal amb una de més petita al damunt per abreujar la repetició d'aquesta lletra (ninno –> niño), avui en dia és considerada com una lletra més entre la n i la o.

## Ús

També s'utilitza en llengües les ortografies de les quals van ser definides amb influència del castellà, com ara l'aimara, el quítxua, l'èuscar, l'asturià, el chamorro, el guaraní i el mapudungun i s'ha utilitzat en tagàlog, on continua present en noms propis i topònims. Representa un so nasal palatal com la ny catalana. En gallec, la ñ representa el mateix so, però és probable que no fos adoptat del castellà, com suggereix la seva presència al primer escrit galaicoportuguès escrit a Galícia: (Foro do bo burgo de Castro Caldelas, escrit al 1228.). Altres llengües que en fan ús sense pertànyer a aquesta categoria són el tàtar i el tàtar de Crimea, per a representar el so velar nasal ng /ŋ/ (com el so final dels mots catalans sang o vinc). D'altra banda, Ñ també s'utilitza en l'ortografia del bretó per a indicar la nasalització de la vocal precedent. Per exemple, Jañ (/ʒã/), que correspon al francès Jean i es pronuncia igual.

## Referències

* ↑ «O FORO DO BO BURGO DO CASTRO CALDELAS, DADO POR AFONSO IX EN 1228» (PDF). Consellodacultura.org. [Consulta: 31 maig 2015].
* ↑ «Foro Do Bo Burgo Do Castro Caldelas, Dado Por Afonso IX En 1228» (PDF). Agal-gz.org. [Consulta: 31 maig 2015].
Viccionari